ટીમ ઇંડિયાના પૂર્વ કેપ્ટન અને બંગાળ ક્રિકેટ સંઘ (સીએબી) ના અધ્યક્ષ સૌરવ ગાંગુલીએ મંગળવારે બીસીસીઆઇ અધ્યક્ષ બનવાના પ્રબળ દાવેદાર હોવાની અટકળોનો અંત લાવી દીધો છે. તેણે કહ્યુ કે તે હાલમાં આ પદ માટે ક્વોલિફાય નથી. ગાંગુલીએ તમામ અટકળોનો અંત લાવતા કહ્યુ કે, 'મારુ નામ વિના કારણે જ સામે લાવવામાં આવી રહ્યુ છે. અત્યારે હું આ પદ ક્વોલિફાય નથી કરતો. કૈબ અધ્યક્ષ તરીકે મે હજુ માત્ર એક વર્ષ પૂર્ણ કર્યુ છે. બે વર્ષ હજુ બચ્યા છે. બીસીસીઆઇ અધ્યક્ષ પદની દાવેદારીમાં હું નથી.'